**72 ОСНОВНО УЧИЛИЩЕ „ХРИСТО БОТЕВ”**

гр. София, община Столична, област София-град

кв. Суходол, ул. ,,Овчо поле” №14  3592 929 53 50

е-mail: [ou72@abv.bg](mailto:ou72@abv.bg); [ou72@ou72.org](mailto:ou72@ou72.org)

****

**Утвърдил: .......................**

**/Е. Иванова/**

**П р о г р а м а**

**на 72 ОУ „Христо Ботев“**

**за превенция на ранното напускане**

**на училище**

**Приета на Педагогически съвет /Протокол №9/13.09.2021 г./ и утвърдена от директора на 72 ОУ със Заповед №408/13.09.2021 г.**

**СЪДЪРЖАНИЕ**

**1. Необходимост от училищна програма**

**2. Мисия и визия на училището по отношение на на превенция на отпадането на ученици**

**3. Анализ на състоянието в училището**

**4. Цели на програмата**

**5. План за постигане на програмата**

**6. Механизъм за работа с учници в риск от ранно отпадане от училище**

**1. Необходимост от училищна програма**

Програмата за намаляване дела на преждевременно напусналите образователната система е разработена в съответствие с рамкови европейски и национални документи, определящи приоритети на развитие до 2030 г., и е съобразена с цели в сферата на средното образование.

Програмата конкретизира ключовите мерки в политиките за превенция, интервенция и компенсиране на отпадането и напреждевременното напускане на училище на Стратегията за намаляване дела на преждевременно напусналите образователната система (2013–2020), приета от Министерския съвет с Протокол № 44 от 30.10.2013 год. С дейностите си програмата е ориентирана към реализиране на политики и мерки за постигане на стратегическите цели от СТРАТЕГИЧЕСКА РАМКА ЗА РАЗВИТИЕ НА ОБРАЗОВАНИЕТО, ОБУЧЕНИЕТО И УЧЕНЕТО В РЕПУБЛИКА БЪЛГАРИЯ (2021 - 2030)

**2. Мисия и визия на училището по отношение на на превенция на отпадането на ученици**

Мисията на 72 ОУ „Хр.Ботев“ е чрез иновативно, гъвкаво и личностно-ориентирано обучение:

* учениците да получат пълноценни знания, умения и компетентности;
* да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
* да развиват творческите си заложби и способности;
* да изградят умения и навици за здравословен начин на живот.

Визията: училище, осигуряващо ефективна, качествена и достъпна подкрепа за деца и ученици, застрашени от отпадане която осигурява пълноценна личностна реализация в училищния живот. Обучение в областта на информационно-комуникационните технологии;

• Разнообразни дейности, насочени към удовлетворяване на желанията и потребностите на учениците;

• Съчетаване на класноурочни, извънурочни и извънкласни форми на обучение и възпитание;

• Висококвалифицирани и мотивирани учители, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;

• Работа с талантливи деца;

• Работа с деца в неравностойно социално положение;

• Работа с деца със специални образователни потребности;

• Работа с деца с различна етническа принадлежност;

• Уютна и функционална образователна среда.

**3.Анализ на състоянието в училището**

72 ОУ е единственото на територията на кв.Суходол. В началото на учебната 2021-2022 г. броят на учениците е 167 от I до VII клас в дневна форма на обучение, разпределени в 7 паралелки. В училището се обучават деца от квартала и от с. Мало Бучино. Етническият състав е от деца с български произход .

Всяка година в училището се разработва програма от превантивни мерки за преодоляване отпадането на учениците от училище. Анализът показва, че през 2020-2021 г. няма подлежащи на задължително образование, които да не посещават училище. При случаи на ученици, които имаха регистрирани над 5 отсъствия по ниуважителни причини, бяха информирани родителите, ДАЗД, СП. Екипът по обхват на 72 ОУ посети два пъти на адрес семейството на Майкъл Абделгадир и Румен Илиев, които не се включваха редовно в ОРЕС. На 6 ученици бяха осигурени за временно ползване устройства, а на Румен Илиев и интернет достъп във връзка с ОРЕС.

През изминалата 2020-2021 учебна година в училището имаше един ученик в риск с голям брой отсъствия по уважителни причини поради често боледуване. За него, както и за ученици със срочни двойки, беше организирана допълнителна работа /консултации по предмети/ по изготвени планове за подкрепа. В края на учебната година бяха организирани допълнителни консултации за 14 ученици с цел преодоляване на обучителни трудности. С цел привличане на ученииците към училищния живот и повишаване на мотивацията им бяха сформирани 7 групи в Занимания по интереси и организирани различни дейности вкрая на годината /екскурзии, посещения на музеи, кино, мюзикъл, пикници, тържества и др./

За ефективното прилагане на програмата е необходимо да се отделят рисковите групи от ученици, застрашени от отпадане, както и да се предприемат превантивни мерки, насочени към тези групи.

Няколко са причините, водещи до отпадането на ученици от училище.

1. **Икономически причини**

Безработицата, ниските доходи, пониженият жизнен стандарт и бедността поставят много деца в затруднени условия, водещи до повишен риск от отпадане от училище.

В резултат на финансовите и икономически затруднения много деца са принудени да помагат на семействата си, което води до прекъсване на присъствието в училище или до нарушаване на участието им в учебния процес.

1. **Социални причини**

Свързват се с родителска незаинтересованост, противоречия, конфликти, напрежение и кризи в семейството, отрицателно въздействие на домашната среда, функционална неграмотност или ниско образование на родителите, непълни семейства, деца и ученици в риск от извършване на противообществени прояви, ученици с поведение, което е трудно или е в конфликт със закона, домашно насилие, незачитане правото на избор на децата, налагането на строги наказания.

Международното изследване PISA1 установява, че в България е налице значима връзка между ниските образователни резултати на децата в училище и социално-икономическия между ниските образователни резултати на децата в училище и социално-икономическия статус на техните семейства: средно в България 32% от колебанията в резултатите на 15-годишните се обясняват със социално-икономическата и семейната среда на ученика. За сравнение този дял е около 22% в държавите от Организацията за икономическо сътрудничество и развитие.

Съществено влияние, свързано с преждевременно напускане на училище, биха могли да имат и рисковите неформални групи или приятелската среда на децата и младежите.

1. **Образователни причини**

Обхващат широк кръг проблеми: трудности в усвояването на учебното съдържание, слабости в методиката на преподаване и в организацията на обучението. Образователните причини са свързани и с начина на оценяване, квалификацията на Педагогическите специалисти, навиците за учене, негативни нагласи на участниците в образователния процес и липсата на мотивация, качеството на учебниците.

Големият брой отсъствия, липсата на достатъчно ефективна система за контрол върху начина на воденето и отчитането им, влошената дисциплина, насилието и агресията в училище, ниските образователни резултати са също сред важните образователни причини за преждевременното напускане на училище.

1. **Етнически причини**

Етнокултурното многообразие в съвременната българска образователна система се изразява в специфичните етнически, религиозни и езикови измерения. Етнокултурните причини са рискови и е необходимо да бъдат идентифицирани, анализирани и едновременно с това да бъдат прилагани адекватни мерки за тяхното неутрализиране.

В образователната практика липсва достатъчна чувствителност към етнокултурните характеристики на децата, което повишава риска за преждевременно напускане на

училище.

Силно действащите вътрешногрупови норми и натискът на етнокултурните традиции сред уязвими етнически общности и групи предопределят специфичните причини за преждевременното напускане на училище: отсъствие на познавателна мотивация сред децата и учениците от тези общности, отсъствие на мотивация от страна на родителите от

уязвими етнически общности за приобщаващо образование на децата им, ниска степен на готовност за училище на деца от уязвими общности, дефицит на комуникативна компетентност сред такива деца и др.

1. **Институционални причини**

Като такива могат да се квалифицират недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище, недостатъчно ефективен контр върху управлението и функционирането на политиките за обхващане, задържане и реинтегриране на децата и учениците, наличие на детски градини и училища, в които се обучават деца и ученици предимно от уязвими етнически общности.

Тъй като причините за преждевременното напускане на учениците от образователната система са комплексни - добра координация между институциите от няколко различни сектора на всяко ниво на управление – национално, регионално, местно и училищно.

1. **Причини, свързани със здравния статус**

В контекста на политиките за развитие на приобщаващото образование продължава тенденцията за интегриране на децата със специални образователни потребности в общообразователните училища. Рисковете за преждевременното напускане на училище са свързани с недостатъчна подготовка на детските градини и училищата за приобщаване на тези деца. Тук се включват всички фактори на материалната база, образователната среда, човешките и финансовите ресурси, които не отговарят на изискванията за прилагане на принципите на приобщаващото образование

**4. Цели на програмата**

1. Осигуряване на достъп до качествено образование на всеки ученик.
2. Изграждане на външна и вътрешна подкрепяща среда за превенция на отпадането на учениците от училище, както и подобряване на взаимоотношенията с институциите и родителите.
3. Превръщане на училището в място, където всяко дете има поле за изява според възможностите , способностите и интересите си.
4. Изграждане на навици и мотвация за учене, на позитивна нагласа на учениците към образователния процес.
5. Възпитаване на отношение на толерантност към деца от уязвими групи.

**5. План за постигане на програмата**

|  |  |  |
| --- | --- | --- |
| **Дейности** | **Отговорник** | **Срок** |
| Квалификация на педагогическите специалисти, насочена към индентифициране и справяне със случаите на риск от преждевременно отпадане от училище | Директор  Педагогическите специалисти | постоянен |
| Вътрешно училищна квалификация на педагогическите специалисти, обмяна на опит в МО , споделяне на добри практики | Педагогическите специалисти | постоянен |
| По-голямя атрактивност на преподавания материал , чрез електронни уроци , интерактивни методи , онагледяване , практическа насоченост на уроците | Педагогическите специалисти | постоянен |
| Възможност за избор на подходящи форми РП и ДП, според възможностите на училището и желанията на учениците. | Директор | 30.06.2021 г. |
| Осигуряване на целодневна организация на учебния ден на учениците от I до VII клас, обхванати в ЦОУД | Директор | 15.09.2021 г. |
| Повишаване интереса на учениците към работата в екип, чрез участие в училищни кампании и събития, спортни изяви, конкурси, олимпиади, изложби | Педагогическите специалисти | постоянен |
| Изграждане и прилагане на система за кариерно ориентиране и консултиране в различните възрастови групи за мотивиране и продължаване на образованието и придобиване на квалификация | Класни ръководители | постоянен |
| Осигуряване на учебни помогала за безвъзмездно ползване на учениците от I до VII клас, които произхождат от социално слаби семейства | Класни ръководители | 1.10.2021 г. |
| Осигуряване на безплатна закуска за всички ученици от I до IVклас и безплатен обяд за деца от семейства с нисък социален статус | Директор и класни ръководители | постоянен |
| Инициативи за подпомагане на ученици в риск от техни съученици | Класни  ръководители | постоянен |
| Създаване на екип за подкрепа за личностно развитие, със заповед на директора за всяко дете в риск и за деца със СОП | Директор | 04.10.2021 г.  и при необходимост |
| Определяне на служител по Механизма за обхват и задържане на ученици в училище и работа по всеки конкретен случай с ученик, застрашен от отпадане | Директор  А.Йонина | постоянен |
| Включване на родителите, като активни партньори във всички форми на училищния живот | Родителските активи | постоянен |
| Съвместна работа в екипа за подкрепа на учители, психолог, ресурсен учител, логопед, при необходимост органи за закрила на детето и органите за борба с противообществените прояви | Екипите за подкрепа | постоянен |
| Активно отношение на класните ръководители към всеки ученик за ранна диагностика на евентуални проблеми | Класни ръководители | постоянен |
| Консултации по отделните предмети,за да може всеки ученик да е усвоил необходимият обем учебен материал | Педагогическите специалисти по предмети | постоянен |
| Осигуряване на възможност за срещи-разговори с психолог за всеки ученик,когато има има потребност | Директора | постоянен |
| Недопускане на дискриминация по признак: етнически произход, пол, религия, социален статус | Педагогически и непедагогически състав и Координационен съвет за борба с агресията | постоянен |
| Разглеждане и разрешаване на ситуации на тормоз между учениците в училище | Комисия за противообществени прояви и Координационен съвет за борба с агресията | постоянен |
| Постоянна комуникация с органите на ДПС и МКБППМН, район Овча купел при възникнали случаи | Координационен съвет за борба с агресията | постоянен |
| Своевременно информиране на родителите за отсъствия по неуважителни причини | Класни ръководители | постоянен |
| До 4-то число на месеца подаване на брой отсъствия на ученици към МОН | Директор | постоянен |
| Участие в проекти – Твоят час и др. | Директор, учители | постоянен |
| Организиране на подходящи извънкласни дейности | Директор и комисия, определена със заповед | октомври, 2021 г. |
| Осигуряване на библиотечно-информационно обслужване за всеки ученик | Педагогически специалист според Списък Образец 1 | постоянен |
| Организиране на занимания по интереси за развитие на способностите и на компетентностите на учениците, за изява на дарбите им в областта на науките, технологиите, изкуствата,спорта, глобалното, гражданското и здравното образование,за придобиване на умения за лидерство | Педагогическият състав | постоянен |
| Учредяване на награди за ученици с постижения в образованието, спорта, за участие в ученически олимпиади, конкурси, след решение на ПС | Педагогическият съвет | постоянен |
| Гарантиране на спокойна среда за учене, възпитаване на отношение на уважение, съпричастност и взаимопомощ | Педагогическият състав | постоянен |
| Съвместна работа с местното читалище и граждански организации | Педагогическите специалисти | 1.11.2021 г.  24.05.2022 г.  01.06.2022 г.  и по други подходящи поводи. |